text: অদিতি (সংস্কৃত: अदिति = "অসীম" বা "সীমাহীন") হিন্দুধর্মের একজন বৈদিক দেবী, যাকে অসীমের রূপক অবয়ব বলে মনে করা হয়। তিনি আকাশ, চেতনা, অতীত, ভবিষ্যত এবং উর্বরতার দেবী. তিনি আকাশের দেবদেবতা, দ্বাদশ আদিত্যর মা এবং বিষ্ণু ও অগ্নি সহ অনেক দেবতার মা হিসাবে পরিচিত।প্রতিটি বিদ্যমান রূপ এবং সত্তার দৈবী মা হিসাবে এবং সমস্ত কিছুর সংশ্লেষণ রূপে,  তাকে মহাশূন্য (আকাশ) এবং বাক্যের সাথে একীভূত করে দেখা হয়।তাকে ব্রহ্মার স্ত্রীলিঙ্গ রূপ হিসাবে দেখা যেতে পারে এবং বেদন্তে আদি অস্তিত্ব (মূলাপ্রকৃতি) রূপে কল্পনা করা যেতে পারে।ঋগবেদে তাঁর প্রায় ৮০ বার উল্লেখ রয়েছে।
  
  "অদিতি থেকে দক্ষ এবং দক্ষ থেকে অদিতি" - এই শ্লোকটি থিওসোফিস্টরা "শাশ্বত ঐশ্বরিক মর্মের জন্ম-পুনর্জন্মের চিরন্তন চক্র" এবং ঐশ্বরিক জ্ঞানের প্রসঙ্গ হিসাবে চিন্তা করেন।
  
  স্বামী 
  পুরাণমতে অদিতি দক্ষ এবং পাঞ্চজনীর কন্যা। শিব পুরাণ এবং ভাগবত পুরাণের মতো পুরাণগুলিতে বলা হয় যে অদিতি ঋষি কাশ্যপের স্ত্রী এবং তিনি ইন্দ্র, সূর্য এবং বামনের মতো আদিত্যদের জন্ম দিয়েছেন।
  
  মূল 
  বেদে সূর্য এবং অন্যান্য স্বর্গীয় দেবতা আদিত্যদের ("অদিতির পুত্র") মা হিসাবে অদিতির উল্লেখ করা হয়েছে। অদিতির প্রথম উল্লেখ পাওয়া যায় ঋগেদে, যা ১৭০০-১১০০ খ্রিস্টপূর্বাব্দে রচিত হয়েছিল বলে অনুমান করা হয় । শতপথ ব্রাহ্মণে (যজুর্বেদের সাথে সম্পর্কিত) বর্ণিত হয়েছে যে অদিতিকে আধ্যাত্মিক বলিদানের সময় আহ্বান করা হয় কারণ তিনি পৃথিবীর সমার্থক বলে আখ্যায়িত।
  
  বৈশিষ্ট্যাবলী
  
  মাতৃত্ব 
  ঋষি কাশ্যপ এবং অদিতির তেত্রিশ জন পুত্র ছিল, যার মধ্যে বারোজনকে আদিত্য (দ্বাদশ আদিত্য), এগারজনকে রুদ্র এবং আটজনকে বসু (অষ্টবসু) বলা হয়।। অদিতিকে দেবরাজ ইন্দ্র এবং অন্যান্য রাজাদের মা (মন্ডল ২.২৭) এবং সমগ্র দেবতাদের মা (মন্ডল ১.১১৩.১৯) বলে মনে করা হয়। বেদে, অদিতি হলেন দেবমাতা (আকাশের দেবতাদের মা) এবং তাঁর মহাজাগতিক শক্তিতেই সমস্ত স্বর্গীয় দেহের জন্ম হয়েছিল বলে বর্ণিত হয়েছে।তিনি প্রাথমিকভাবে যে বারোজন আদিত্যর মা তাদের নাম বিবস্বান (সূর্য (দেবতা)), অর্যমা, পুসা, ত্বষ্ট্র, সবিতা, ভগ, ধাতা, বরুণ, মিত্র, সক্র (ইন্দ্র (দেবতা)), এবং বিষ্ণু (ভগবান বিষ্ণু বামন অবতারে জন্মগ্রহণ করেছিলেন অদিতির গর্ভে)  তদনুসারে, ভগবান বিষ্ণু শ্রবণা নক্ষত্রের অধীনে শ্রাবণ মাসে (হিন্দু বর্ষপঞ্জীর পঞ্চম মাস, অবনী নামেও খ্যাত) অদিতির পুত্র হিসাবে বামন অবতারে জন্মগ্রহণ করেছিলেন। এই সন্তানের সৌভাগ্যের ভবিষ্যদ্বাণী করে স্বর্গে অনেকগুলি শুভ লক্ষণ দেখা গিয়েছিল।
  
  ঋগ্বেদে, অদিতি অন্যতম গুরুত্বপূর্ণ ব্যক্তিত্ব। মাতৃত্বপূর্ণ উপস্থিতি হিসাবে, অদিতিকে প্রায়শই অনুরোধ করা হয় যারা তাঁর শরণ নেন, তাদের রক্ষা করতে এবং (মন্ডল ১.১০6.; মন্ডল ৮.১৮.৬.)  তাদেরকে ধন-সম্পদ, সুরক্ষা এবং প্রাচুর্য সরবরাহ করতে(মন্ডল ১০.১০০; ১.৯৪.১৫)।
  
  সৃজনশীলতা 
  থাম্ব|অদিতির পারিবারিক তথ্যাদি
  সাধারণত ঋগ্বেদে অন্যান্য দেবদেবীদের সাথে অদিতির উল্লেখ পাওয়া যায় কিন্তু অন্যান্য বৈদিক দেবদেবীদের মতো তাঁকে বিশেষভাবে সম্বোধন করার জন্য কোনও স্তোত্র নেই। সম্ভবত অন্যান্য দেবতাদের মতো কোনও নির্দিষ্ট প্রাকৃতিক ঘটনার সাথে সম্পর্কিত নন বলেই তাঁর জন্যে আলাদা করে কোন স্তোত্র নেই। ঊষা এবং পৃথিবী (মাতা)র তুলনায় অদিতিকে মহাজাগতিক স্রষ্টা হিসাবে সংজ্ঞায়িত করা যায়।
  
  স্বাধীনতা 
  অদিতি মানে স্বাধীনতা। অদিতি নামটিতে মূল "দ" (বাঁধতে বা আনতে) ধাতু অন্তর্ভুক্ত রয়েছে যা তার চরিত্রের আরও একটি বৈশিষ্ট্যের দিকে ইঙ্গিত করে। অ-দিতি হিসাবে তিনি একজন সীমাহীন, মুক্ত আত্মা এবং তাঁর উদ্দেশ্যে লেখা স্তোত্রাবলীতে আবেদন করা হয়ে যে আবেদককে বিভিন্ন বাধা, বিশেষত পাপ ও অসুস্থতা থেকে মুক্ত করার জন্য (মন্ডল ২.২৭.১৪)। একটি স্তোত্রে তাঁকে এমন একজন আবেদনকারীকে মুক্তি দিতে বলা হয়েছে যাকে চোরের মতো বেঁধে রাখা হয়েছে (মন্ডল ৮.৬৭.১৪)। অদিতির অন্য একটি অর্থ 'অননুকরণীয়' বা 'অনন্য'।
  
  শক্তি 
  অদিতি বৈদিক জনগণের পুরুষতান্ত্রিকতার বিরুদ্ধে এক সোচ্চার প্রতিবাদ। অদিতিকে আকাশের দেবী এবং পৃথিবী দেবী উভয় হিসাবেই বিবেচনা করা হত, যা প্রাগৈতিহাসিক সভ্যতার জন্য খুব বিরল। বেশিরভাগ প্রাগৈতিহাসিক সভ্যতায় আকাশ পিতা এবং পৃথিবী মাতা, এই দ্বৈত নীতি প্রতি সম্মান দেখায়। অদিতিকে বৈদিক সংস্কৃতি দ্বারা প্রথম দেবতার মর্যাদা দেওয়া হয়েছিল। তিনি ঋগ্বেদে "পরাক্রমশালী" হিসাবে সম্বোধিত হন।
  
  অন্যান্য 
  অন্যান্য বহু হিন্দু দেবদেবীদের মতো অদিতিরও রয়েছে এক পরাক্রমশালী বাহন, ফিনিক্স পাখি। তিনি এই বাহনে চড়ে অসীম আকাশ জুড়ে পর্যটন করেন। বাহনটি শক্তি এবং সম্মানের প্রতীক। তাঁর অস্ত্রগুলির মধ্যে রয়েছে বিখ্যাত ত্রিশূল এবং একটি তরবারি।
  
  মন্দির 
  কেরালার ভিজনজামে অদিতির একটি সুপরিচিত পুরানো মন্দির রয়েছে। পাহাড়ের পাথর কেটে তৈরি গুহার কাছে মন্দিরটি অবস্থিত।
  
  আরও দেখুন
  
  নোট
  
  তথ্যসূত্র
  
  আরও পড়ুন 
  
   Healy, ডেভিড. হিন্দু দেবীর: দৃষ্টি ডিভাইন মেয়েলি হিন্দু ধর্মীয় ঐতিহ্য, Motilal Banarsidass প্রকাশনা, 1998.
  
  বাহ্যিক লিঙ্ক 
  
  বিষয়শ্রেণী:হিন্দু দেবী
title: অদিতি